Die Tarpons (Megalopidae) is 'n vis-familie van die orde Elopiformes. Die familie bevat slegs een genus met slegs twee spesies. Een van die spesies word aan die Suid-Afrikaanse kus aangetref. Die familie leef hoofsaaklik in seewater, maar gaan ook varswater binne. Die familie kom voor in tropiese en subtropiese areas en word tot 2.2 m lank en is silwer-kleurig. Die familie is 'n gewilde soort sportvis. Die volgende genus en gepaardgaande spesie kom aan die Suid-Afrikaanse kus voor: Megalops Megalops cyprinoides - Osoogtarpon Die ander spesie van die genus, Megalops atlanticus, kom glad nie aan die Suid-Afrikaanse kus voor nie. Phil Heemstra het glad nie die familie Megalopidae beskryf in sy boek Coastal Fishes of Southern Africa. 2004. ISBN 1-920033-01-7 nie terwyl dit gemeld word in die drie publikasies: Sea Fishes of Southern Africa. Rudy van der Elst & Dennis King. 2006. ISBN 978-1-77007-345-6 Gids tot die Kusgebiede van Suid-Afrika. Jacana Media. 2007. ISBN 978-1-77009-215-0 A Complete Guide to the FRESHWATER FISHES of Southern Africa. Paul Skelton. 2001.